Det antas at den første kjente kirken på stedet var en stavkirke. Den var viet Sankt Mikael, og ennå i 1570-åra ble det gjort tjeneste her én gang i året, til mikkelsmess 29. september. Kirka og soknet er nevnt første gang i 1337. Mikaelskirka var lovekirke, eller gavekirke. Det vil si at folk kunne love å gi kirka en gave for å bli kvitt sjukdom eller ulykke. I 1590-åra var det blitt slutt på tjenestene her.